Document ID: 31990D0165

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 28ης Μαρτίου 1990
σχετικά με τον πίνακα των εγκαταστάσεων της Μαδαγασκάρης που εγκρίνονται για την εισαγωγή νωπών κρεάτων στην Κοινότητα
(90/165/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και του χοιρείου είδους, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από την οδηγία 89/227/ΕΟΚ (2), και ιδίως το άρθρο 4 παράγραφος 1,
Εκτιμώντας:
ότι, για να τους δοθεί η άδεια εξαγωγής νωπών κρεάτων προς την Κοινότητα, οι εγκαταστάσεις που βρίσκονται σε τρίτες χώρες πρέπει να πληρούν τους γενικούς και ειδικούς όρους που καθορίζει η οδηγία 72/462/ΕΟΚ·
ότι η απόφαση της Επιτροπής (3) απαγόρευσε τις εισαγωγές νωπών κρεάτων που προέρχονται από εγκαταστάσεις στη Μαδαγασκάρη · ότι παρά ταύτα, για να μη διακοπούν απότομα οι υφιστάμενες εμπορικές συναλλαγές, οι εισαγωγές διατηρήθηκαν μέχρι τις 30 Ιουνίου 1985·
ότι ένας νέος έλεγχος που πραγματοποιήθηκε κατ' εφαρμογή του άρθρου 5 της οδηγίας 72/462/ΕΟΚ και του άρθρου 2 παράγραφος 1 της απόφασης 86/474/ΕΟΚ της Επιτροπής σχετικά με την άσκηση των ελέγχων που διενεργούνται επί τόπου στα πλαίσια του καθεστώτος που εφαρμόζεται στις εισαγωγές βοοειδών και χοιροειδών καθώς και νωπών κρεάτων προελεύσεως τρίτων χωρών (4), έδειξε ότι βελτιώθηκε από υγειονομική άποψη, το επίπεδο δύο εγκαταστάσεων και συνεπώς μπορεί να κριθεί ικανοποιητικό·
ότι οι εγκαταστάσεις αυτές μπορούν, υπό αυτούς τους όρους, να εγγραφούν σε κατάλογο των εγκαταστάσεων που επιτρέπεται να εξάγουν προς την Κοινότητα, και κατά συνέπεια, να καταργηθεί η απόφαση 84/576/ΕΟΚ·
ότι οι όροι εισαγωγής των νωπών κρεάτων τα οποία προέρχονται από την εγκατάσταση που αναφέρεται στο παράρτημα εξακολουθούν να υπόκεινται στις διατάξεις που έχουν θεσπισθεί από άλλες αρχές καθώς και στις γενικές διατάξεις της συνθήκης· ότι οι όροι εισαγωγής των νωπών κρεάτων, τα οποία προέρχονται από τις εγκαταστάσεις που εμφαίνονται στο παράρτημα εξακολουθούν να υπόκεινται στις κοινοτικές διατάξεις οι οποίες μνημονεύονται αλλού, ιδιαίτερα αυτές που αφορούν την υγεία των ζώων, έλεγχο των κρεάτων για την παρουσία καταλοίπων, απαγόρευσης της χορήγησης στα ζώα πάχυνσης διαφόρων ουσιών με ορμονική δράση·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Οι εγκαταστάσεις της Μαδαγασκάρης που αναφέρεται στο παράρτημα εγκρίνονται για την εισαγωγή νωπών κρεάτων στην Κοινότητα, σύμφωνα με το εν λόγω παράρτημα.
2. Οι εισαγωγές από εγκαταστάσεις που αναφέρονται στο παράρτημα υπόκεινται στις στις κοινοτικές διατάξεις που μνημονεύονται αλλού.
Άρθρο 2
Τα κράτη μέλη απαγορεύουν την εισαγωγή νωπών κρεάτων από εγκαταστάσεις, άλλες, εκτός από αυτές που αναφέρονται στο παράρτημα.
Άρθρο 3
Η απόφαση 84/576/ΕΟΚ καταργείται.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 28 Μαρτίου 1990.

Labels: 3
18
17